3. maijs

**3. maijs** ir gada 123. diena pēc Gregora kalendāra (124. garajā gadā). Līdz gada beigām ir atlikušas 242 dienas.

## Vārda dienas
Gints, Uvis

## Notikumi
* 1791. gads — Polijā tika pieņemta pirmā rakstītā konstitūcija Eiropā.
* 1802. gads — Vašingtona ieguva pilsētas tiesības.
* 1919. gads — beidza pastāvēt Bavārijas padomju republika.
* 1947. gads — Japānā stājās spēkā jauna konstitūcija.
* 1960. gads — dibināta Eiropas Brīvās tirdzniecības asociācija.
* 1978. gads — *[[Digital Equipment Corporation]]* kompānijas tirdzniecības pārstāvis uz visām ARPANET adresēm ASV rietumkrastā izsūtīja komerciālu e-pastu; tas tiek uzskatīts par pirmo surogātpasta izsūtīšanas gadījumu.
* 1979. gads — Mārgarita Tečere tika ievēlēta savā pirmajā termiņā kā Apvienotās Karalistes premjerministre.
* 2000. gads — paslēpts pirmais *[[Slēpņošana|Geocaching]]* slēpnis.
* 2021. gads — Mehiko sabrūkot metro posmam, vismaz 25 cilvēki gāja bojā un vairāk nekā 70 ievainoti; tā bija nāvējošākā metro katastrofa pēdējo gandrīz 50 gadu laikā.

## Dzimuši
* 1469. gads — Nikolo Makjavelli (*Niccolò Machiavelli*), itāliešu politiķis, filozofs (miris 1527. gadā)
* 1662. gads — Mateuss Dāniels Pepelmanis (*Matthäus Daniel Pöppelmann*), vācu arhitekts (miris 1736. gadā)
* 1826. gads — Kārlis XV (*Karl XV*), Zviedrijas karalis (miris 1872. gadā)
* 1849. gads — Bernhards fon Bīlovs (*Bernhard von Bülow*), vācu politiķis (miris 1929. gadā)
* 1870. gads — Anrī Bukērs (*Henri Bouckaert*), franču airētājs, olimpiskais čempions (miris 1912. gadā)
* 1892. gads — Džordžs Tomsons (*George Thomson*), britu fiziķis (miris 1975. gadā)
* 1898. gads — Golda Meira (*גולדה מאיר*), ceturtā Izraēlas premjerministre (mirusi 1978. gadā)
* 1903. gads — Bings Krosbijs (*Bing Crosby*), ASV mūziķis (miris 1977. gadā)
* 1906. gads — Mērija Astore (*Mary Astor*), ASV aktrise (mirusi 1987. gadā)
* 1924. gads — Kens Tirels (*Ken Tyrrell*), angļu autosportists (miris 2001. gadā)
* 1932. gads — Ilmārs Žanis Klegeris, latviešu pedagogs un profesors
* 1933. gads:
** Stīvens Veinbergs (*Steven Weinberg*), ASV fiziķis (miris 2021. gadā)
** Imants Ziedonis, latviešu dzejnieks (miris 2013. gadā)
* 1947. gads — Boriss Rezņiks, Latvijas komponists (miris 2025. gadā)
* 1951. gads — Jans Beleckis (*Jan Bielecki*), poļu politiķis un ekonomists
* 1955. gads — Stīvs Džonss (*Stephen Jones*), britu ģitārists un dziedātājs
* 1967. gads — Artis Kampars, latviešu politiķis
* 1968. gads — Eimija Raiena (*Amy Ryan*), amerikāņu aktrise
* 1970. gads — Bobijs Kanevāls (*Bobby Cannavale*), amerikāņu aktieris
* 1975. gads — Kristīna Hendriksa (*Christina Hendricks*), amerikāņu aktrise
* 1976. gads — Aleksanders Gersts (*Alexander Gerst*), Vācijas kosmonauts
* 1977. gads — Marjama Mīrzāhāni (مریم میرزاخانی), Irānas un ASV matemātiķe (mirusi 2017. gadā)
* 1979. gads — Simona Hausvalde (*Simone Hauswald*), Vācijas biatloniste
* 1980. gads — Kamila Beregsaziova (*Kamila Beregszásziová*), Slovākijas futboliste
* 1982. gads — Rebeka Hola (*Rebecca Hall*), angļu aktrise
* 1983. gads — Lorela O'Hāra (*Loral O'Hara*), ASV kosmonaute
* 1985. gads — Daņila Kozlovskis (*Данила Козловский*), krievu aktieris un režisors
* 1986. gads — Poma Klementjeva (*Pom Klementieff*), franču aktrise
* 1987. gads — Artūrs Silagailis, latviešu futbolists
* 2004. gads — Aleksandars Pavlovičs (*Aleksandar Pavlović*), vācu futbolists

## Miruši
* 1270. gads — Bēla IV (*IV. Béla*), Ungārijas karalis (dzimis 1206. gadā)
* 1459. gads — Pomerānijas Ēriks (*Erik af Pommern*), Dānijas, Norvēģijas un Zviedrijas karalis, pirmais Kalmāras ūnijas vadītājs. (dzimis 1382. gadā)
* 1481. gads — Mehmeds II (محمد ثانى), Osmaņu impērijas sultāns (dzimis 1432. gadā)
* 1704. gads — Heinrihs Ignacs Francis Bībers (*Heinrich Ignaz Franz Biber*), austriešu komponists (dzimis 1644. gadā)
* 1758. gads — Benedikts XIV (*Benedictus XIV*), Romas pāvests (dzimis 1675. gadā)
* 1856. gads — Ādolfs Adāns (*Adolphe Adam*), franču komponists (dzimis 1803. gadā)
* 1920. gads — Hārvijs Lords (*Harvey Lord*), amerikāņu vieglatlēts (dzimis 1878. gadā)
* 1925. gads — Oskars Freivirts-Licovs (*Oskar Freiwirth-Lützow*), vācu mākslinieks (dzimis 1862. gadā)
* 1939. gads — Vilhelms Grēners (*Wilhelm Groener*), vācu politiķis (dzimis 1867. gadā)
* 1951. gads — Marsels Lalu (*Marcel Lalu*), franču vingrotājs (dzimis 1882. gadā)
* 1978. gads — Zelma Pigena, latviešu sarkanarmiete, Komunistiskās partijas un padomju valsts darbiniece (dzimusi 1900. gadā)
* 2007. gads — Volters Širra (*Walter Schirra*), ASV kosmonauts (dzimis 1923. gadā)
* 2022. gads — Staņislavs Šuškevičs (*Станісла́ў Шушке́віч*), Baltkrievijas politiķis (dzimis 1934. gadā)
* 2025. gads — Jānis Riekstiņš, latviešu vēsturnieks (dzimis 1942. gadā)

## Svētku un piemiņas dienas
* Pasaules preses brīvības diena

## Atsauces